ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

~~~~~00~~~~~

ກອງບັນຊາການປກສແຂວງຫຼວງພະບາງ

ຫ້ອງຄຸ້ມຄອງສຳມະໂນຄົວແລະກໍ່ສ້າງຮາກຖານ ເລກທີ………/ຫຄຖ

ຫຼວງພະບາງ, ວັນທີ….../…../2017

**ບົດບັນທືກກອງປະຊຸມ**

**ສະຫຼຸບວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານ**

**ປະຈຳປີ 2016 ແລະທິດທາງແຜນການປະຈຳປີ 2017**

ຫ້ອງຄຸ້ມຄອງສຳມະໂນຄົວແລະກໍ່ສ້າງຮາກຖານໄດ້ເປີດກອງປະຊຸມປະຈຳປີ 2016 ແລະທິດທາງແຜນການ 2017 ຂຶ້ນເປັນຢ່າງທາງການໃນຕອນເຊົ້າຂອງວັນທີ……….ເວລາ……...ນາທີຢູ່ສະໂມສອນກອງບັນຊາການປກສແຂວງຫຼວງພະບາງ.

ໂດຍເປັນປະທານຮ່ວມຂອງທ່ານ…………………………………ກອງບັນຊາການປກສແຂວງຫຼວງພະບາງ, ພ້ອມດ້ວຍຕ່າງໜ້າຫ້ອງ, ກອງບັນຊາການປກສເມືອງແລະພະນັກງານ-ນັກຮົບເຂົ້າຮ່ວມກອງປະຊຸມທັງໝົດມີຈຳນວນ……ທ່ານ, ຍິງ………..ທ່ານ.

1. **ເນື້ອໃນດຳເນີນກອງປະຊຸມ**

ບັນຫາທີມາຄົ້ນຄ້ວາໃນກອງປະຊຸມມີ 2 ວຽກງານໃຫຍ່ຄື: ຄົ້ນຄ້ວາຕີລາຄາການຈັດຕັ້ງປະຕິບັດວຽກງານວິຊາສະເພາະໃນສຸມປີຜ່ານມາມີດ້ານດີຜົນ, ດ້ານອ່ອນຂໍ້ຄົງຄ້າງແລະຄົ້ນຄ້ວາວ່າງແຜນການໃນປີ 2017 ເພື່ອເອົາໄປຜັນຂະຫຍາຍໃຫ້ມີປະສິດຕິພາບສູງຢູ່ບັນດາເມືອງ,ບັນດາພະແນກການແລະທ້ອງຖິ່ນຮາກຖານ.

ຜ່ານການຄົ້ນຄ້ວາປະກອບຄຳຄິດຄຳເຫັນຂອງຜູ້ຕ່າງໜ້າຫ້ອງ, ກອງບັນຊາການປກສເມືອງຕໍ່ກອງປະຊຸມໄດ້ຕີລາຄາບັນດາວຽກງານດັ່ງນີ້:

1. ຕີລາຄາສະພາບປະກົດການຫຍໍ້ທໍ້ໃນສັງຄົມຢູ່ແຂວງຫຼວງພະບາງໃນສຸ່ມປີຜ່ານມາໄດ້ມີການແກ້ໄຂປະກົດການດັ່ງກ່າວໃຫ້ລຸດນ້ອຍທອຍລົງເທື່ອລະກ່າວ, ໂດຍສະເພາະແມ່ນສຸ່ມໃນເທດສະບານຂອງແຕ່ລະເມືອງແລະບ້ານຈຸດສຸ່ມເປົ້າໝາຍ 3 ສ້າງຂອງແຂວງ, ເມືອງ.
2. ຕີລາຄາວຽກງານຄຸ້ມຄອງສຳມະໂນຄົວໃນ 1 ປີຜ່ານມາ, ກ່ຽວກັບການເກັບກຳຄຸ້ມຄອງການຂຶ້ນທະບຽນສຳມະໂນຄົວ, ການເກັບກຳການເໜັງຕີງຂອງພົນລະເມືອງເປັນຕົ້ນແມ່ນການຍົກຍ້າຍໄປ-ມາຂອງພົນລະເມືອງທີບໍ່ຖືກຕ້ອງຢູ່ຕ່າງເມືອງ, ຕ່າງແຂວງແລະຕ່າງປະເທດ, ຄົນບໍ່ມີໜ້າຊົວຄາວ, ຄົນມາພັກເຊົາຊົ່ວຄາວ, ການຕັ້ງຖິ່ນຖານພູມລຳເນົາແບບກະແຈກກະຈາຍແລະອື່ນໆ.
3. ຕີລາຄາໃນການຈັດຕັ້ງປະຕິບັດຂໍຕົກລົງ 818 ຂອງລັດຖະມົນຕີວ່າການກະຊວງປ້ອງກັຄວາມ
4. ສະຫງົບວ່າດ້ວຍການສ້າງຄອບຄົວແລະບ້ານປ້ອງກັນຄວາມສະຫງົບດີມາຮອງປະຈຸບັນສາມາດປະກາດຮັບຮອງເອົາບ້ານແລະຄອບຄົວປ້ອງກັນຄວາມສະຫງົບດີຢູ່ແຕ່ລະເມືອງ.
5. ຕີລາຄາການປັບປຸງຈັດຕັ້ງເຄື່ອນໄຫວຂອງປກສບໍລິການປະຊາຊົນຢູ່ຂັ້ນຮາກຖານໃນການປະ

ຕິບັດໜ້າທີວຽກງານວິຊາສະເພາະໃນໄລຍະຜ່ານມາມີດ້ານດີ, ດ້ານອ່ອນແລະແກ້ໄຂປະກົດການຫຍໍ້ທໍ້ໃນກຳລັງປກສບໍລິການປະຊາຊົນຢູ່ແຕ່ລະເມືອງ.

1. ຕີລາຄາສະພາບການປຸກລະດົມພໍ່ແມ່ປະຊາຊົນບັນດາເຜົ່າເຂົ້າຮ່ວມໃນການເກັບກູທ້ອນໂຮມອາວຸດລາເນື້ອໃນສຸມປີຜ່ານມາຢູ່ແຕ່ລະເມືອງແມ່ນໄດ້ຈັດຕັ້ງປະຕິບັດໄດ້ດີພໍສົມຄວນ.
2. **ພາກສະຫຼຸບກອງປະຊຸມ.**

ກອງປະຊຸມໄດ້ດຳເນີນມາເປັນເວລາ 2 ວັນ, ເຊິ່ງເຕັມໄປດ້ວຍບັນຍາກາດເບີກບານມ່ວນຊື່ນ,ໃນນັ້ນໄດ້ຍົກໃຫ້ເຫັນບັນຫາດ້ານດີຜົນງານ, ດ້ານອ່ອນຂໍ້ຄົງຄ້າງໃນໄລຍະໜຶ່ງປີຜ່ານມາ,ມີຫຼາຍເມືອງ,ຫ້ອງໄດ້ປະກອບຄຳຄິດຄຳເຫັນຕາມຄຳຖາມເຈາະຈີ້ມຂອງທ່ານປະທານແລະຄຳສະເໜີຂອງແຕ່ລະເມືອງຕໍ່ກອງປະຊຸມ, ພ້ອມທັງຄົ້ນຄ້ວາຕີລາຄາປະກອບຄຳເຫັນຕໍ່ຮ່າງບົດສະຫຼຸບປະຈຳປີແລະທິດທາງແຜນການປີ 2017ຢ່າງເປັນເອກະພາບ.

ໃນຕອນທ້າຍຂອງກອງປະຊຸມທ່ານປະທານມີຄຳເຫັນໂອ້ລົມເນັ້ນໜັກກ່ຽວກັບແບບແຜນຊີ້ນຳແບບແຜນໃນການປະຕິບັດວຽກງານວິຊາສະເພາະນັບແຕ່ຂັ້ນບັນຊາລົງຮອດພະນັກງານ-ນັກຮົບຢູ່ຮາກຖານໃຫ້ໄດ້ດີຂຶ້ນກວ່າເກົ່າ, ໂດຍຈະໄດ້ສຸມໃສ່ທິດທາງແຜນການໃນປີ 2017 ມີດັ່ງນີ້:

1. ສືບຕໍ່ປັບປຸງວຽກງານການຂຶ້ນທະບຽນ, ຄຸ້ມຄອງສຳມະໂນຄົວ,ຕົ້ນຕໍ່ແມ່ນການຄຸ້ມຄອງຄົ້ນມາພັກເຊົາຊົ່ວຄ່າວ, ຄົນບໍ່ມີໜ້າຊົ່ວຄ່າວ, ການຍົກຍ້າຍໄປ-ມາໂດຍບໍຖືກຕ້ອງຢູ່ຕາມບ້ານຂອງແຕ່ລະທ້ອງຖິ່ນທີ່ຂຶ້ນກັບຄວາມຮັບຜິດຊອບຂອງແຕ່ລະເມືອງ.
2. ສືບຕໍ່ປັບປຸງຝຶກອົບຮົມປກສບໍລິການປະຊາຊົນ, ປກສບ້ານຢູ່ແຕ່ລະເມືອງໃຫ້ຮູ້ກ່ຽວກັບສິດໜ້າທີໃນການຈັດຕັ້ງປະຕິບັດວຽກງານວິຊາສະເພາະຢູ່ຮາກຖານໃຫ້ມີປະສິດຕິພາບສູງແລະພ້ອມທັງມີການສະຫຼຸບຖອດຖອນບົດຮຽນຂອງວຽກງານດັ່ງກ່າວ.
3. ສືບຕໍ່ໃນການສ້າງຄອບຄົວແລະບ້ານປ້ອງກັນຄວາມສະຫງົບດີຢູ່ແຕ່ລະເມືອງໃຫ້ໄດ້ຕາມຄາດໝາຍທີ່ເມືອງໄດ້ກຳນົດພ້ອມທັງປະກາດຮັບຮອງເອົາຄອບຄົວແລະບ້ານປ້ອງກັນຄວາມສະຫງົບດີ,ໂດຍສະເພາະແມ່ນເລັງໃຊ້ບ້ານຈຸດສຸມການສ້າງບ້ານພັດທະນາຂອງແຕ່ລະເມືອງ.
4. ສືບຕໍ່ຄົ້ນຄວ້າສ້າງແບບແຜນການຄຸ້ມຄອງອາຊີບແລະພາຫະນະພິເສດເປັນຕົ້ນແມ່ນການຄຸ້ມຄອງກາປະທັບ, ການເກັບກູ້ທ້ອນໂຮມອາວຸດລາເນື້ອແລະວຽກງານອື່ນໆທີ່ມີການພົວພັນ, ພ້ອມທັງໃຫ້ມີການສະຫຼຸບຖອດຖອນບົດຮຽນ.
5. ປະຕິບັດວຽກງານວິຊາສະເພາະໃນຄົງເຂດຄວາມຮັບຜິດຊອບຂອງແຕ່ລະເມືອງ, ແຕ່ລະພະແນກໂດຍສະເພາະແມ່ນວຽກງານອອກບັດປະຈຳຕົວກວດກາຄຸ້ມຄອງຄືນກ່ຽວກັບໂຄງການຕິດຕັ້ງລະບົບທີ

ທັນສະໄໝ່ຢູ່ແຕລະເມືອງແລະກວດກາຄື້ນກ່ຽວກັບການມອບເອກະສານຂໍປະກອບບັດປະຈຳຕົວໃຫ້ບັນດາເມືອງຂາຍ, ເພື່ອສະຫຼຸບຖອດຖອນບົດຮຽນໃນການຈັດຕັ້ງປະຕິບັດໄລຍະຜ່ານມາ.

ສັງລວມແລ້ວແຕ່ລະເມືອງ, ແຕ່ລະພະແນກໃຫ້ຫັນແຜນການມາເປັນແຜນໂຄງການວຽກງານລະອຽດຂອງຕົນ, ພ້ອມທັງລາຍງານຂໍທິດຈາກຂັ້ນເທິງຮັບຮອງເອົາໂຄງການໃນການຈັດຕັ້ງປະຕິບັດໃຫ້ໄດ້ຮັບຜົນດີ, ກອງປະຊຸມໄດ້ສີ້ນສຸດລົງໃນເວລາ…………ນາທີຂອງວັນທີ…………………...

**ຫ້ອງຄຸ້ມຄອງສຳມະໂນຄົວແລະກໍ່ສ້າງຮາກຖານຜູ້ບັກທືກ**